# விக்கிப்பீடியா:ஆலமரத்தடி/தொகுப்பு116

## இரங்கல் - பயனர்:TNSE BASHEER VLR மறைவு

தமிழ்நாடு ஆசிரியர்களுக்கான விக்கிப்பீடியா பயிற்சியின் மூலம் நம்முடன் இணைந்து பங்காற்றிய பயனர் பஷீர் அவர்கள் உடல்நலமின்றி காலமாகியுள்ள செய்தி கிடைத்தது. வருந்துகிறேன். பணியில் இருந்த காலத்திலும் உடல்நலக்குறைவு இருந்தாலும் பெரும் ஆர்வத்துடன் தானும் பங்களித்தது மட்டும் அல்லாமல் வேலூர் மாவட்ட ஆசிரியர்கள் அனைவரையும் மிகச் சிறப்பாகப் பங்களிக்க வைத்தார். அவரை இழந்து வாடும் குடும்பத்தினருக்கு என் இரங்கலைத் தெரிவித்துக் கொள்கிறேன். --இரவி (பேச்சு) 17:57, 23 ஏப்ரல் 2019 (UTC)
1. மிகவும் வருந்துகிறேன். மூர்த்தி அவ்வப்போது அவரின் எண்ணங்களையும், நம் விக்கிக்காக அவர் எடுத்த முனைப்புகளை கூறும் போதெல்லாம், அவரைச் சந்திக்க பேராவல் கொண்டிருந்தேன். மூர்த்தி கூறிய போது, சற்று மனம் தளர்ந்து போனேன். மூர்த்திக்கு கண் மருத்துவம் நடைபெற்று இருப்பதால், அவர் தற்போது கணினியைப் பயன்படுத்துவதில்லை. --<font>**த<font color = "red">♥</font>உழவன்**</font><sup><big><font> **(உரை)** </font></big></sup> 01:46, 24 ஏப்ரல் 2019 (UTC)
1. பெரும் ஆர்வத்துடன் தானும் பங்களித்தது மட்டும் அல்லாமல் வேலூர் மாவட்ட ஆசிரியர்கள் அனைவரையும் மிகச் சிறப்பாகப் பங்களிக்க வைத்தார் என்று இரவி கூறுவது முற்றிலும் உண்மை. தமிழ்நாடு ஆசிரியர்களுக்கான விக்கிப்பீடியா பயிற்சி திட்டம் தொடங்குவதற்கு முன்னரே பஷீர் சார் உதவியால் 50 ஆசிரியர்களுக்கு விக்கிப்பீடியா பயிற்சி கொடுக்க முடிந்தது. உதவி என்ற சொல் உச்சரிக்கப்பட்டு முடிவதற்கு முன்னரே அதற்கென்ன சார் முடித்துவிடலாம் என்ற நேர்மறை சிந்தனையை அவரிடம் கண்டேன். அவர் பணியிலிருந்து ஓய்வு பெற்றது நமக்கு ஓர் இழப்பு. தற்போதைய அவர் மறைவு நிச்சயமாக நமக்கு பேரிழப்பு. அவரை இழந்து வாடும் குடும்பத்தினருக்கு என் இரங்கலைத் தெரிவித்துக் கொள்கிறேன்.
1. :கண் மருத்துவம் நடைபெற்று இருப்பதால் நான் கணினியைப் பயன்படுத்துவதில்லை என்று தகவல் உழவன் கூறியது தவறு. அதிக நேரம் பயன்படுத்தவில்லை என்பதுதான் சரி. தினசரி 4 அல்லது 5 கட்டுரைகள் என்ற எண்ணிக்கை குறைந்து 1 அல்லது 2 கட்டுரைகள் என மாறியிருக்கிறது. அவ்வளவுதான். --கி.மூர்த்தி (பேச்சு) 09:42, 24 ஏப்ரல் 2019 (UTC)
1. ::ஆம். தவறுதான். இனி உங்களிடம் உரையாடியேத் தெரிவிப்பேன். உங்களது பேராவல் மகிழ்ச்சியைத் தருகிறது.--<font>**த<font color = "red">♥</font>உழவன்**</font><sup><big><font> **(உரை)** </font></big></sup> 01:28, 1 மே 2019 (UTC)
1. சென்னையில் மாநில அளவில் பயிலரங்கு நடைபெற்ற போது மிகவும் ஆர்வமாக விக்கிப்பீடியா குறித்துப் பேசினார். அப்பொழுதே அவரின் ஆர்வம் திகைக்க வைத்தது. மனிதர்களை மிகவும் மதிப்பவர். ஆசிரியர்களின் சிறு முயற்சிகளையும் கூட பாராட்டி ஊக்கப்படுத்துபவர். அவரின் மறைவுக்கு எனது ஆழ்ந்த இரங்கலைத் தெரிவித்துக் கொள்கிறேன்.--&#32;பார்வதிஸ்ரீ (பேச்சு) 17:25, 25 ஏப்ரல் 2019 (UTC)
1. அவர் தான் சார்ந்திருந்த மாவட்ட ஆசிரியர் கல்வி மற்றும் பயிற்சி நிறுவனத்தின் மூலமாக மாவட்டம் முழுவதும் உள்ள ஆசிரியர்களுடன் நல்ல தொடர்புகளைக் கொண்டிருந்தார். தகவல் தொழில்நுட்பக் கருவிகளையும், தொழில்நுட்பத்தையும் பயன்படுத்துவதில் மிகவும் ஆர்வமுடையவர். தமிழ் விக்கிப்பீடியாவை நிறைய ஆசிரியர்களிடம் கொண்டு சென்றார். ஒரே மாதத்தில், வேலூர் மாவட்ட ஆசிரியர்களால் மட்டும் தமிழில் ஆயிரத்து ஐநூறுக்கும் மேற்பட்ட கட்டுரைகள் உருவாவதற்கு காரணமாக இருந்தார். வேலூர் மாவட்ட ஆசிரியர்களில் ஐந்து அல்லது ஆறு பேராவது ஒரே மாதத்தில் ஆளுக்கு நூறு கட்டுரைகள் உருவாக்கும் அளவிற்கு ஊக்கமளிப்பவராக இருந்தார். ஆழ்ந்த இரங்கல்களைத் தெரிவித்துக் கொள்கிறேன்.--TNSE Mahalingam VNR (பேச்சு) 05:50, 26 ஏப்ரல் 2019 (UTC)
1. அன்னாரின் குடும்பத்தினருக்கு எனது ஆழ்ந்த இரங்கலைத் தெரிவித்துக் கொள்கிறேன்.--Kanags <sup>\உரையாடுக</sup> 08:13, 1 மே 2019 (UTC)